寄浙漕王子文野以思君令人老五字爲韻得詩五首  其一
作者：王邁
朝代：宋

paragraphs: 長沙一傾蓋，情好如塤箎。
間關十寒暑，何時不相思。
君爲睢邸教，再挹冰玉姿。
升堂拜壽母，摩頂識馨兒。
敘舊方戀戀，臨分轉依依。
自是成鴻燕，羽翼竟差池。
音問久不接，清宵夢見之。
魚腹得尺素，羊胛經幾炊。
陳雷不可作，千載同襟期。